  Майя Бывальцева Сарапулын «Кышкыттэм но ӟечлыко автомобиль сюресъёс» йӧскалык ӵектосъя кар сюресъёсты тупатъян ужъёсты йылпумъязы. Со сярысь сюрес лэсьтонъя «Ижевское» предприятилэн «ВКонтакте» мерлыко вотэсысь огиназ ивортэмын. Ӧнерчиос Западной, Труд, Степан Разин нимо, Калинин нимо, Красноармейской, Первомайской урамъёсысь сюресъёсты выльдӥзы Куать урамъёсын сюреслэсь изъянмем вылзэ утялтӥзы, тужгес сӧриськем интыосты тупатъязы но кык сӥен асфальтобетон вӧлдӥзы. Со сяна, куд-ог интыосын бордюръёсты воштӥзы, колодчаосты ӝутӥзы, пыдын ветлон, машина пуктон но мер транспорт дугдылон интыосты умоятӥзы. 8 сюрс квадрат метр пала тротуаръёсты тупатӥзы. Сарапулын оглом куинь иськем сюресъёсты тупатъязы Тодэ вайытом, Можгаын «Кышкыттэм но ӟечлыко автомобиль сюресъёс» йӧскалык ӵектосъя кар сюресъёсты тупатъян ужъёсты инвожое йылпумъязы. Тегъёс: Сарапул Удмуртия сюресъёс тупатъянужъёс  